Diari Oficial de la Generalitat Valenciana


Sumari del DOGV 8739, del 13-02-2020 (2020/1273)

RESOLUCIÓ d'11 de febrer de 2020, de la Conselleria d'Innovació, Universitats, Ciència i Societat Digital, per la qual s'acorda l'ampliació del termini de presentació de sol·licituds de les beques per a la realització d'estudis universitaris durant el curs acadèmic 2019/2020 en les universitats públiques de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8739

Data del DOGV
:   13-02-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/1273


Data del document
:   11-02-2020

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * ajuda pública

RESOLUCIÓ d'11 de febrer de 2020, de la Conselleria d'Innovació, Universitats, Ciència i Societat Digital, per la qual s'acorda l'ampliació del termini de presentació de sol·licituds de les beques per a la realització d'estudis universitaris durant el curs acadèmic 2019/2020 en les universitats públiques de la Comunitat Valenciana. [2020/1273]  
  
Mitjançant l'Ordre 21/2016, de 10 de juny, de la Conselleria d'Educació, Investigació, Cultura i Esport, s'estableixen les bases reguladores per a la concessió de les beques per a la realització d'estudis universitaris en les universitats de la Comunitat Valenciana (DOGV 7805, 14.6.2016).  
Per mitjà de la Resolució de 30 de desembre de 2019, de la Conselleria d'Innovació, Universitats, Ciència i Societat Digital, es convoquen beques per a la realització d'estudis universitaris durant el curs acadèmic 2019/2020 en les universitats de la Comunitat Valenciana (DOGV 8736, 10.02.2020).  
En l'apartat 24, «Termini de presentació de sol·licituds», s'estableix que el termini per a la presentació de sol·licituds telemàtiques serà des de l'endemà de la publicació d'aquesta resolució en el Diari Oficial de la Generalitat Valenciana fins al dia 14 de febrer de 2020, d'acord amb el que s'estableix en l'apartat 23, «Model de sol·licitud i documents que l'han d'acompanyar».  
No obstant això, a causa d'incidències tècniques en la implementació de la nova aplicació informàtica dissenyada per a emplenar el formulari de sol·licitud, i atesa la repercussió social i econòmica d'aquestes ajudes, de les quals es rep un elevat volum de sol·licituds, es considera que amb una ampliació dels terminis no es perjudiquen drets de tercers, per la qual cosa es fa necessari ampliar-los.  
En virtut de tot això, i de conformitat amb el que es preveu en l'article 32 de la Llei 39/2015, d'1 d'octubre, del procediment administratiu comú de les administracions públiques, resolc:  
  
Primer  
Ampliar fins al dia 9 de març de 2020, inclusivament, el termini de presentació de sol·licituds previst en l'apartat 24 de la Resolució de 30 de desembre de 2019, de la Conselleria d'Innovació, Universitats, Ciència i Societat Digital (DOGV 8736, 10.02.2020).  
  
  
Segon  
Publicar la present resolució en el Diari Oficial de la Generalitat Valenciana a efectes del que es preveu en els articles 32 i 41 de la Llei 39/2015, d'1 d'octubre, del procediment administratiu comú i de les administracions públiques. La present resolució tindrà efectes a partir del mateix dia de la publicació en el Diari Oficial de la Generalitat Valenciana.  
  
Tercer  
Contra la present resolució d'ampliació del termini màxim de presentació de sol·licituds no és possible presentar cap recurs, sense perjudici del que és procedent contra la resolució que pose fi al procediment, d'acord amb el que es disposa en l'article 32.3 de la Llei 39/2015, d'1 d'octubre, del procediment administratiu comú de les administracions públiques.  
  
València, 11 de febrer de 2020.- La consellera d'Innovació, Universitats, Ciència i Societat Digital: Carolina Pascual Villalobos.